
Z A P I S N I K

3. sjednice Vijeća Mjesnog odbora Vrbani, 30. kolovoza 2021. u prostorijama Mjesnog odbora Prečko, Prečko 2a, s početkom u 18:00 sati

NAZOČNI ČLANOVI VIJEĆA:

Lovro Hrust, Ivan Kranjc, Davor Laura, Borna Lozo, Milan Radulović, Antonija Skender, Tomislav Spahić, Dominik Nizić

NENAZOČNI ČLANOVI VIJEĆA:

Nikola Kos
OSTALI NAZOČNI: Mateja Galski, Mirjana Čelfalvi
Predsjedava Borna Lozo, predsjednik Vijeća.
Zapisnik vodi Antonija Skender, potpredsjednica Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Član Vijeća Tomislav Spahić napominje da u točci 8. Pitanja, prijedlozi i obavijesti predložio da se na neku od sjednica pozovu ravnatelji osnovnih škola i dječjih vrtića na području Mjesnog odbora Vrbani kako bi se upoznali sa članovima Vijeća.
Primjedba se prihvaća.

Član Vijeća Tomislav Spahić ima prigovor na zaključak pod točkom 2.e. Uklanjanje prvog taksi stajališta u Rudeškoj cesti 142 i 89, gdje traži izmjenu na način da se zatraži očitovanje Sektora za promet da li je prvo taxi stajalište po prometnim pravilima i propisima budući da je u neposrednoj blizini pješačkog prijelaza ili se može izmjestiti na bolju lokaciju.


Primjedba se na prihvaća jer se kroz verifikaciju zapisnika ne mogu mijenjati doneseni zaključci.

Vijeće sa 7 glasova ZA i 1 PROTIV prihvaća tekst Zapisnika 2. sjednice Vijeća, održane 30. kolovoza 2021. sa sljedećom izmjenom:


Na prijedlog predsjednika Vijeće jednoglasno utvrđuje

DNEVNI RED

1. Imenovanje članova školskih odbora – donošenje zaključaka o davanju prijedloga
2. Skrb o prostorima mjesne samouprave – donošenje zaključka o davanju prijedloga
3. Saniranje pristupnih staza u Travanjskoj ulici 9, 11 i 13 po zahtjevu Mirjane Čerfalvi

4. Postavljanje pumpe za vodu „Franceka“ na križanju Ožujske i Listopadske ulice po zahtjevu Emira Mešića

5. Hortikulturno uređenje Palinovečke ulice po zahtjevu Siniše Klišmanića

6. Sadnja stabala u Horvaćanskoj 148-156 po prijedlogu potpredsjednice Vijeća Antonije Skender
7. Pitanja, prijedlozi i obavijesti
Ad 1. Imenovanje članova školskih odbora – donošenje zaključaka o davanju prijedloga
Članovi Vijeća primili su materijal uz poziv.
U raspravi sudjeluju svi članovi Vijeća.

Vijeće jednoglasno donosi

Z A K LJ U Č A K
1. Vijeće Mjesnog odbora Vrbani razmatralo je zahtjev gradonačelnika kojim se traži prijedlog imenovanja članova školskih odbora.
2. Vijeće za člana Školskog odbora Osnovne škole Alojzije Stepinac predlaže predsjednika Vijeća Bornu Lozu.
3. Ovaj zaključak dostavlja se Gradskom uredu za mjesnu samoupravu.
Nakon rasprave Vijeće uz 4 glasa ZA i 4 PROTIV za kandidata Bornu Lozu te uz 4 glasa ZA i 4 PROTIV za kandidata Tomislava Spahića nije donijelo zaključak o prijedlogu člana Vijeća Mjesnog odbora Vrbani za Osnovnu školu Vrbani.
Ad 2. Skrb o prostorima mjesne samouprave – donošenje zaključka o davanju prijedloga
Članovi Vijeća primili su materijal uz poziv.

U raspravi sudjeluju svi članovi Vijeća.

Vijeće jednoglasno donosi

Z A K LJ U Č A K
1. Vijeće Mjesnog odbora Vrbani razmatralo je obavijest Gradskog ureda za mjesnu samoupravu vezano za skrb o prostorima mjesne samouprave.

2. Vijeće smatra da prostor Mjesnog odbora Vrbani obzirom na veličinu prostora i broj korisnika ima potrebe za domarskim poslovima te predlaže da se domarki, gospođi Ljiljani Cukor, produži ugovor do 31. prosinca 2021.
3. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Trešnjevka – jug.

Ad 3 . Saniranje pristupnih staza u Travanjskoj ulici 9, 11 i 13 po zahtjevu Mirjane Čerfalvi
Predsjednik usmeno informira nazočne o predmetu rasprave i odlučivanja.

U raspravi sudjeluju: Tomislav Spahić, Davor Laura, Ivan Kranjc, Milan Radulović, Borna Lozo.
Vijeće jednoglasno donosi

Z A K LJ U Č A K
1. Vijeće Mjesnog odbora Vrbani razmatralo je zahtjev Mirjane Čerfalvi za saniranje pristupnih staza u Travanjskoj ulici 9, 11 i 13.
2. Vijeće će saniranje pristupnih staza u Travanjskoj ulici 9, 11 i 13 uvrstiti u prijedloge za sljedeće plansko razdoblje.
3. Ovaj zaključak dostavlja se Mirjani Čelfalvi, Gradskom uredu za mjesnu samoupravu i Vijeću Gradske četvrti Trešnjevka-jug.
Ad 4. Postavljanje pumpe za vodu „Franceka“ na križanju Ožujske i Listopadske ulice po zahtjevu Emira Mešića

Članovi Vijeća primili su materijal uz poziv.
U raspravi sudjeluju: Tomislav Spahić, Davor Laura, Ivan Kranjc, Milan Radulović, Borna Lozo, Lovro Hrust, Dominik Nizić.

Vijeće jednoglasno donosi

Z A K LJ U Č A K
1. Vijeće Mjesnog odbora Vrbani razmatralo je zahtjev Siniše Klišmanića vezano uz hortikulturno uređenje Palinovečke ulice kod kbr. 19 i 19A i Kutnjačkog puta 2.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine vezano uz predmetni prijedlog.
3. Ovaj zaključak dostavlja se Siniši Klišmaniću, Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Gradske četvrti Trešnjevka-jug.
Ad 5. Hortikulturno uređenje Palinovečke ulice po zahtjevu Siniše Klišmanića

Članovi Vijeća primili su materijal uz poziv.
U raspravi sudjeluju: Tomislav Spahić, Davor Laura, Ivan Kranjc, Milan Radulović, Borna Lozo, Lovro Hrust, Antonija Skender.

Vijeće jednoglasno donosi


Z A K LJ U Č A K
1. Vijeće Mjesnog odbora Vrbani razmatralo je zahtjev Siniše Klišmanića vezano uz hortikulturno uređenje Palinovečke ulice kod kbr. 19 i 19A i Kutnjačkog puta 2.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine vezano uz predmetni prijedlog.
3. Ovaj zaključak dostavlja se Siniši Klišmaniću, Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Gradske četvrti Trešnjevka-jug.
Ad 6. Sadnja stabala u Horvaćanskoj 148-156 po prijedlogu potpredsjednice Vijeća Antonije Skender

Predsjednik usmeno informira nazočne o predmetu rasprave i odlučivanja.

U raspravi sudjeluju: Tomislav Spahić, Davor Laura, Ivan Kranjc, Milan Radulović, Borna Lozo, Lovro Hrust, Antonija Skender.

Vijeće jednoglasno donosi
Z A K LJ U Č A K
1. Vijeće Mjesnog odbora Vrbani razmatralo je zahtjev potpredsjednice Vijeća Antonije Skender vezano uz sadnju drveća uz Horvaćansku cestu od kbr. 148 do 156.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine vezano uz predmetni prijedlog.
3. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Gradske četvrti Trešnjevka-jug.
Ad 7. Pitanja, prijedlozi i obavijesti
Član Vijeća Milan Radulović predlaže da se naprave vježbališta za odrasle.
Predsjednik traži da se dostavi pisani podnesak sa točnim lokacijama za vježbališta za odrasle.
Član Vijeća Davor Laura predlaže da se organizira obilazak naselja Vrbani, članova Vijeća Mjesnog odbora Vrbani  iza 13. rujna.
Predsjednik je suglasan sa prijedlogom.

Član Vijeća Davor Laura predlaže da se razmjene telefonski brojevi članova Vijeća kako bi bili u lakšem kontaktu.

Predsjednik je suglasan sa prijedlogom.

Član Vijeća Davor Laura predlaže da se stavi raspored dežurstva članova Vijeća na oglasnu ploču.

Predsjednik će ispisati raspored dežurstva i objesiti će ga na oglasnu ploču.

Mateja Gajski upozorava članove Vijeća na problem u Palinovečkoj ulici 19 G,H,I i J sa bukom, parkingom i otpadom, nepoštovanje iscrtane horizontalne zabrane parkinga, akumuliranje i raznošenje otpada po cijelom kvartu.

Predsjednik predlaže da dostavi pisani podnesak.

Dovršeno u 19:30 sati.

KLASA:026-02/21-002/1125

Urbroj:251-06-11-1506-21-3

Zagreb, 30. koloovza 2021.

Zapisnik sastavila:

Antonija Skender

